钦定古今图书集成/方舆汇编/职方典/第1265卷 > 辰州府学校考 府县志合载
## 钦定古今图书集成/方舆汇编/职方典/第1265卷 > 辰州府学校考 府县志合载

本府

辰州府学　在府治东南。洪武初改建。景泰中知府王矩，成化中知府易贵，俱重修。嘉靖丁巳

文庙灾、改迁于右址明伦堂前。隆庆辛未、仍改于

旧址，乡官向淇董其事，庙庑、戟门、棂星皆如制。甲寅，马协重修，建启圣祠于庙后。建《志道》《据德》《依仁》《游艺》四斋于明伦堂两旁，置“敬一” 亭于明伦堂东。改建“名宦” 、“乡贤” 二祠于戟门东西至文

昌阁：原名“观澜楼” ，后知县毛允让等改建为阁焉。

崇正书院　在府城，今改为“察院。”

阳明书院　在府城虎谿山。

龙山书院　在教场西

“让溪讲堂　” 在阳明书院东。

社学　在府治南

学田　嘉靖间，分守万士和置。土名“下沙溪” ，上段载粮米一石。

沅陵县学　在县治东。洪武初，县丞王守约重建。成化中，知县丁继宗重修。嘉靖二十五年，知府吴思忠恢廓之。隆庆五年，水徙。万历元年，知县王京建。四十一年水泛，知县梅一都重修。

文庙于明伦堂左、启圣祠于仪门右，《博文约礼》二

斋于明伦堂两旁，尊经阁于堂后，“敬一亭” 于阁下。至名宦祠，则在庙东南。乡贤祠，则在庙西南。射圃，则在学宫后。明末兵毁，康熙八年重建，十二年复毁于兵。二十二年，知县傅以新捐俸重修两庑、戟门、棂星门、启圣祠、明伦堂，焕然一新。学田　一在洞牙黄土陂，旧县场，载租二两六钱六分。一在芦洞溪，载租三钱五分。

外州县

泸溪县学　在县治东。元至正中，达鲁花赤盖忙古歹创建。至大初，县尹王柔克增修之。中为大成殿，殿左右为两庑，前为戟门，又其前为棂星门。启圣祠在仪门右，明伦堂在

文庙右东西直下为《博文》《约礼》二斋神库在斋上。

神厨在斋下，而于棂星门外、增置栏槛，益加清肃云

东洲书院　在县武口洲上。宋绍兴中，王廷珪被谪，寓居泸溪，士多从之。邑令为建书院，今废。射圃　在学宫后。明隆庆五年水徙。

社学　在县治东，今废。

义学　康熙五年，邵时英为县令，捐俸刱建学仓　旧在县治北山麓，隆庆五年水徙，万历九年，复加整。

辰溪县学　在县东南。宋宝祐初，主簿景化鹏建。正统中，毁于寇。景泰中，知县杭宗道重建大成殿、明伦堂、敬一亭、名宦、乡贤二祠。甲寅遭兵颓毁。

皇清康熙二十二年，知县朱兆梓捐金重建。

学田　土名岩屋坪、温头坪、木林溪等处，每年共上租四十九石六十。

溆浦县学　在县东桃花山麓。洪武初，知县丁允中重建。嘉靖三十三年，改迁今址。万历三十三年，知县苗霖重修恢廓。

文庙于明伦堂前，《明德》《日新》二斋于堂傍。而《名宦》

乡贤二祠悉如制

学田　一在岩胡坪杨家㲼，田租每年纳银二两。一在潘家垄，田租每年纳银四钱五分。沅州学　。宋大观二年，迁城东南。嘉靖丁亥，迁州南，戊寅又迁州左。万历戊申，知州于瑞临迁城外沅水驿，癸丑，署州事推官侯加地仍改迁州左。明末伪逆拆毁。

皇清康熙二年，偏院周召南“重建正殿，翼以两庑。”前

为棂星门，后为启圣祠。十二年冬，吴逆倡乱，盘踞数载，将庙尽行拆毁。至十九年恢复，沅城同知张哲始尽力修葺，复奉分巡道王舜年捐资共襄厥事。而一时宫墙，乃得焕然备焉。

《袁公书院　》袁公讳郭宇，字绥之。顺治十五年，提师复沅，士民德之，为建书院于州东。

“义学　” 即“悦乐堂。”

学田　一在黄花坪，粮五亩。一在石门，粮四亩。一在黔阳顺富乡，粮六亩五分。

黔阳县学　，建于“宋元丰中，岁久而圮。淳熙间，徙于普明寺东，以地偏隘。嘉泰中，钱令衢迁于县城外西隅。宝庆初，复加完饰。元至正间，监县朵儿赤云甫更新之。兵燹后，百无一存。明洪武初，郭令原重建。正统间毁于苗。天顺辛未，以水患重迁城内县治之北。成化辛卯重修。嘉靖丙午迁于县治东龙标山，盖城中突” 出之奇也。其向西，万历丙子，县令牟衡重修。

文庙启圣祠明伦堂庙东建“名宦” 、“乡贤” 二祠。崇祯

七年，县令庞承引移向南。后颓于《兵燹》。

皇清康熙三年，增修殿庑、启圣各祠，以棂星门外规

制偪隘。四年，知县张命工拓前面，筑土甃石，与龙标古刹坊并移至棂星门上，其规制益弘敞矣。五年，张复修建“名宦” 、“乡贤” 二祠，而学之制乃大备。

宝山书院　旧在县河南赤宝山之麓，今迁东城外。

义学　康熙五年冬建立。

社学　在县治拱辰门内。成化癸卯，知县陈钢重建，续改置新南门内长街东。

学仓　在学西斋

麻阳县学　旧在城西南隅。宋庆元间，县令张大鼎建。元迁于城西。洪武初因之。宣德间重修。成化间重建，后复相继修葺。万历十年，县令余梦吕移建城南，十一年县令蔡心一继修。崇祯癸酉灾，学宫灰烬，止存石表二。甲戌，冯志京重修如旧。庚寅又遭兵燹，仅存正殿一重。乙未迁同天寺傍，北向。

皇清康熙三年，县令陈五典捐俸鼎建于南门内。旧

基大殿在明伦堂前。启圣祠在明伦堂左，敬一亭在明伦堂右。名宦祠在门东。乡贤祠在门西。射圃　在城南。《上洲》一百亩，每年每亩纳银二分五釐。

学田　一在大洞坡，一在洪洞潭，一在黑岩溪，共纳银三两三钱九分。